హర్మిలన్ బైన్స్

హర్మిలన్‌ బైన్స్‌ (ఆంగ్లం: Harmilan Bains; జననం 1998 జూలై 23), ఒక భారతీయ ట్రాక్ అథ్లెట్. ఆమె ఆసియా క్రీడలలో 800 మీటర్లు, 1500 మీటర్ల ఈవెంట్లలో డబుల్ వెండి పతక విజేత. ఆమె ఆసియా ఇండోర్ ఛాంపియన్షిప్ లో బంగారు పతక విజేత. కె. ఎం. దీక్ష దానిని బద్దలు కొట్టడానికి ముందు 1500 మీటర్ల ఈవెంట్లో ఆమె జాతీయ రికార్డును కలిగి ఉన్నది.

 ప్రారంభ జీవితం 
హర్మిలన్‌ బైన్స్‌ పంజాబ్ లోని హోషియార్‌పూర్ కు చెందినది. ఆమె తన పాఠశాల విద్యను మహిల్పూర్ లోని దోబా పబ్లిక్ స్కూల్, హోషియార్‌పూర్ లోని సెయింట్ సోల్జర్ స్కూల్లో పూర్తి చేసింది. ఆమె తల్లిదండ్రులు ఇద్దరూ అథ్లెట్లు. ఆమె తండ్రి అమన్ దీప్ బైన్స్ దక్షిణాసియా క్రీడలలో 1500 మీటర్ల పరుగులో పతకాన్ని గెలుచుకోగా, ఆమె తల్లి మాధురి సక్సేనా ఆసియా క్రీడలలో 800 మీటర్ల పరుగులో రజత పతకాన్ని కైవసం చేసుకున్నది. మాధురి సక్సేనా 2003లో అర్జున అవార్డు గ్రహీత.
 కెరీర్ 

 2024: హర్మిలన్ బైన్స్ తన అథ్లెటిక్ కెరీర్ లో అనేక గాయాలను ఎదుర్కొంది. ఆమె 2024లో పారిస్ ఒలింపిక్స్ కోసం శిక్షణ సమయంలో గాయంతో బాధపడింది. ఆ సంవత్సరం ప్రారంభంలో, ఆమె చీలమండ గాయంతో బాధపడింది.
 2023: చైనాలోని హాంగ్జౌలో జరిగిన 2022 ఆసియా క్రీడలలో 1500 మీటర్లలో హర్మిలన్ రజత పతకాన్ని గెలుచుకున్నది.
 2023: భువనేశ్వర్ లో జరిగిన ఇంటర్-స్టేట్ అథ్లెటిక్స్ ఛాంపియన్షిప్ లో 1500 మీటర్లు, 800 మీటర్లు రెండింటిలోనూ ఆమె రజత పతకాలు గెలుచుకుంది.
 2022: మోకాలి శస్త్రచికిత్స కారణంగా, ఆమె 2022లో కామన్వెల్త్ గేమ్స్, ప్రపంచ అథ్లెటిక్స్ ఛాంపియన్షిప్ల అవకాశం కోల్పోయింది.
 2021: వరంగల్‌లో జరిగిన నేషనల్ ఓపెన్ ఛాంపియన్‌షిప్స్ 2021లో ఆమె 1500 మీటర్ల పరుగును 4:05.39 నిమిషాల్లో పూర్తి చేసి, సునీతా రాణి 2002లో నెలకొల్పిన 4:06.03 నిమిషాల రికార్డును చెరిపివేసి కొత్త జాతీయ రికార్డును సృష్టించింది.
 2021: పాటియాలాలో జరిగిన 2021 నేషనల్స్ లో 800 మీటర్లలో ఆమె వ్యక్తిగత ఉత్తమమైన సమయం 2: 02.57.
 2020: ఖేలో ఇండియా యూనివర్సిటీ గేమ్స్ లో 1500 మీటర్లు, 800 మీటర్లలోనూ బంగారు పతకాన్ని గెలుచుకుంది.
 2016: వియత్నాంలోని హో చి-మిన్లో జరిగిన ఆసియా జూనియర్ ఛాంపియన్షిప్ లో 1500 మీటర్లలో ఆమె కాంస్య పతకాన్ని గెలుచుకుంది.

 మూలాలు 

వర్గం:పంజాబ్ క్రీడాకారిణులు
వర్గం:1998 జననాలు
వర్గం:జీవిస్తున్న ప్రజలు